CELEX: 32018R0987
Language: lv
Date: 2018-04-27 00:00:00
Title: Komisijas Deleģētā regula (ES) 2018/987 (2018. gada 27. aprīlis), ar ko groza un labo Deleģēto regulu (ES) 2017/655, ar ko papildina Eiropas Parlamenta un Padomes Regulu (ES) 2016/1628 attiecībā uz tādu gāzveida piesārņotāju emisiju uzraudzību, ko rada ekspluatācijā esoši iekšdedzes motori, kas uzstādīti autoceļiem neparedzētā mobilajā tehnikā (Dokuments attiecas uz EEZ.)

18.7.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 182/40
               
            KOMISIJAS DELEĢĒTĀ REGULA (ES) 2018/987
      (2018. gada 27. aprīlis),
      ar ko groza un labo Deleģēto regulu (ES) 2017/655, ar ko papildina Eiropas Parlamenta un Padomes Regulu (ES) 2016/1628 attiecībā uz tādu gāzveida piesārņotāju emisiju uzraudzību, ko rada ekspluatācijā esoši iekšdedzes motori, kas uzstādīti autoceļiem neparedzētā mobilajā tehnikā
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2016. gada 14. septembra Regulu (ES) 2016/1628 par prasībām attiecībā uz autoceļiem neparedzētas mobilās tehnikas iekšdedzes motoru gāzveida un daļiņveida piesārņotāju emisiju robežvērtībām un tipa apstiprināšanu, ar ko groza Regulas (ES) Nr. 1024/2012 un (ES) Nr. 167/2013 un groza un atceļ Direktīvu 97/68/EK (1), un jo īpaši tās 19. panta 2. punktu,
      tā kā:
      
                  (1)
               
               
                  Ar Komisijas Deleģēto regulu (ES) 2017/655 (2) cita starpā nosaka procedūras tādu gāzveida piesārņotāju emisiju uzraudzībai, ko rada ekspluatācijā esoši iekšdedzes motori, kas uzstādīti autoceļiem neparedzētā mobilajā tehnikā.
               
            
                  (2)
               
               
                  Saskaņā ar Regulas (ES) 2016/1628 III pielikuma III-1. tabulu obligātie piemērošanas datumi NRE-v-5 apakškategorijas motoru ES tipa apstiprināšanai un laišanai tirgū ir par vienu gadu vēlāk nekā NRE-v-6 apakškategorijas motoriem.
               
            
                  (3)
               
               
                  Tāpēc, lai veicinātu to, ka NRE-v-5 apakškategorijas zemākas jaudas diapazona motoru ražotāji ievērotu noteiktos datumus, līdz kuriem testa rezultāti jāiesniedz apstiprināšanai Deleģētajā regulā (ES) 2017/655 noteiktajām apstiprinātājām iestādēm, būtu jāsamazina nepieciešamais uzkrātās ekspluatācijas ilgums ekspluatācijā esošiem minētās kategorijas iekšdedzes motoriem, kas uzstādīti autoceļiem neparedzētā mobilajā tehnikā un ko testē saistībā ar gāzveida piesārņotāju emisiju uzraudzību.
               
            
                  (4)
               
               
                  Skaidrības labad Deleģētās regulas (ES) 2017/655 pielikuma 5. papildinājumā būtu jāparedz, ka atsauces darbs un atsauces CO2 masa, ko ražotājs izmanto kāda motora tipa vai vienas motoru saimes motora tipa gāzveida piesārņotāju emisiju aprēķināšanai, ir noteikti motora tipa vai motora saimes ES tipa apstiprinājuma sertifikāta papildinājumā atbilstoši paraugam Komisijas Īstenošanas regulas (ES) 2017/656 (3) IV pielikumā.
               
            
                  (5)
               
               
                  Lai gāzveida piesārņotāju emisiju aprēķināšanā izvairītos no noapaļošanas kļūdām, būtu jāprecizē, ka piemērojamās izplūdes emisiju robežvērtības ir noteiktas Regulas (ES) 2016/1628 18. panta 2. punktā.
               
            
                  (6)
               
               
                  Lai nodrošinātu konsekvenci Deleģētajā regulā (ES) 2017/655 un saskaņotu to ar Komisijas Deleģēto regulu (ES) 2017/654 (4), būtu jāpārskata dažas mērvienības.
               
            
                  (7)
               
               
                  Pēc Deleģētās regulas (ES) 2017/655 publicēšanas ir atklātas dažādas kļūdas, tostarp nepareiza pienākumu sadale un kļūdas dažos vienādojumos, un tās ir jālabo.
               
            
                  (8)
               
               
                  Tāpēc Deleģētā regula (ES) 2017/655 būtu attiecīgi jāgroza un jālabo,
               
            IR PIEŅĒMUSI ŠO REGULU.
      1. pants
      Grozījumi Deleģētajā regulā (ES) 2017/655
      Deleģēto regulu (ES) 2017/655 groza šādi:
      
                  1)
               
               
                  iekļauj šādu 3.a pantu:
                  “3.a pants
                  Pārejas noteikumi
                  1.   Neskarot to noteikumu piemērošanu, kuri izklāstīti šajā regulā, kas grozīta ar Komisijas Deleģēto regulu (ES) 2018/987 (*1), apstiprinātājas iestādes līdz 2018. gada 31. decembrim turpina piešķirt ES tipa apstiprinājumus motoru tipiem vai motoru saimēm atbilstoši šai regulai tādā redakcijā, kas piemērojama 2018. gada 6. augustā.
                  2.   Neskarot to noteikumu piemērošanu, kuri izklāstīti šajā regulā, kas grozīta ar Komisijas Deleģēto regulu (ES) 2018/987, dalībvalstis līdz 2019. gada 30. jūnijam ļauj laist tirgū motorus, kas izgatavoti uz tāda motora tipa pamata, kurš apstiprināts atbilstoši šai regulai tādā redakcijā, kas piemērojama 2018. gada 6. augustā.
                  
                     (*1)  Komisijas 2018. gada 27. aprīļa Deleģētā regula (ES) 2018/987, ar ko groza un labo Deleģēto regulu (ES) 2017/655, ar ko papildina Eiropas Parlamenta un Padomes Regulu (ES) 2016/1628 attiecībā uz tādu gāzveida piesārņotāju emisiju uzraudzību, ko rada ekspluatācijā esoši iekšdedzes motori, kas uzstādīti autoceļiem neparedzētā mobilajā tehnikā (OV L 182, 18.7.2018., 40. lpp.).”;"
                        
               
            
                  2)
               
               
                  Deleģētās regulas (ES) 2017/655 pielikumu groza saskaņā ar šīs regulas I pielikumu.
               
            2. pants
      Labojumi Deleģētajā regulā (ES) 2017/655
      Deleģētās regulas (ES) 2017/655 pielikumu labo saskaņā ar šīs regulas II pielikumu.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2018. gada 27. aprīlī
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 252, 16.9.2016., 53. lpp.
      
      
         (2)  Komisijas 2016. gada 19. decembra Deleģētā regula (ES) 2017/655, ar ko papildina Eiropas Parlamenta un Padomes Regulu (ES) 2016/1628 attiecībā uz tādu gāzveida piesārņotāju emisiju uzraudzību, ko rada ekspluatācijā esoši iekšdedzes motori, kas uzstādīti autoceļiem neparedzētā mobilajā tehnikā (OV L 102, 13.4.2017., 334. lpp.).
      
         (3)  Komisijas 2016. gada 19. decembra Īstenošanas regula (ES) 2017/656, ar ko nosaka administratīvās prasības attiecībā uz autoceļiem neparedzētas mobilās tehnikas iekšdedzes motoru emisiju robežvērtībām un tipa apstiprināšanu saskaņā ar Eiropas Parlamenta un Padomes Regulu (ES) 2016/1628 (OV L 102, 13.4.2017., 364. lpp.).
      
         (4)  Komisijas 2016. gada 19. decembra Deleģētā regula (ES) 2017/654, ar ko papildina Eiropas Parlamenta un Padomes Regulu (ES) 2016/1628 par tehniskām un vispārējām prasībām attiecībā uz autoceļiem neparedzētas mobilās tehnikas iekšdedzes motoru emisiju robežvērtībām un tipa apstiprinājumu (OV L 102, 13.4.2017., 1. lpp.).
      
         I PIELIKUMS
         Deleģētās regulas (ES) 2017/655 pielikumu groza šādi:
         
                     1)
                  
                  
                     pielikuma 2.6.1.1. un 2.6.1.2. punktu aizstāj ar šādiem:
                     
                                 “2.6.1.1.
                              
                              
                                 Deviņu tādu motoru testēšana, kuru uzkrātā ekspluatācija ir mazāka nekā a % no EDP saskaņā ar 1. tabulu. Testa rezultātus apstiprināšanas iestādei iesniedz līdz 2022. gada 31. decembrim.
                              
                           
                                 2.6.1.2.
                              
                              
                                 Deviņu tādu motoru testēšana, kuru uzkrātā ekspluatācija ir lielāka nekā b % no EDP saskaņā ar 1. tabulu. Testa ziņojumus apstiprināšanas iestādei iesniedz līdz 2024. gada 31. decembrim.”;
                              
                           
               
                     2)
                  
                  
                     pielikuma 2.6.1.3. punktam pievieno šādu 1. tabulu:
                     “1. tabula
                     
                     
                        % no EDP vērtībām
                     
                     
                                 Atlasītā motora atsauces jauda (kW)
                              
                              
                                 
                                    a
                                 
                              
                              
                                 
                                    b
                                 
                              
                           
                                 56 ≤ P < 130
                              
                              
                                 20
                              
                              
                                 55
                              
                           
                                 130 ≤ P ≤ 560
                              
                              
                                 30
                              
                              
                                 70”;
                              
                           
               
                     3)
                  
                  
                     pielikuma 2.6.2.1. punktu aizstāj ar šādu:
                     
                                 “2.6.2.1.
                              
                              
                                 Pirmo deviņu motoru testu rezultātus iesniedz ne vēlāk kā 12 mēnešus pēc pirmā motora uzstādīšanas autoceļiem neparedzētā mobilajā tehnikā un ne vēlāk kā 18 mēnešus pēc apstiprinātā motora tipa vai motoru saimes ražošanas sākuma.”;
                              
                           
               
                     4)
                  
                  
                     pielikuma 3.1.1. punktu aizstāj ar šādu:
                     
                                 “3.1.1.
                              
                              
                                 Autoceļiem neparedzētās mobilās tehnikas operators, kas veic uzraudzības ekspluatācijā testu, drīkst būt cita persona, nevis parastais profesionālais operators, ja ražotājs apstiprinātājai iestādei pierādījis, ka izraudzītais operators ir ieguvis pietiekamas prasmes un apmācību autoceļiem neparedzētās mobilās tehnikas darbināšanai.”;
                              
                           
               
                     5)
                  
                  
                     pielikuma 3. papildinājuma 4.1. punkta tabulu aizstāj ar šādu:
                     “Tabula
                     
                     
                        Pielaides
                     
                     
                                 Regresijas taisnes slīpums, m
                              
                              
                                 0,9 līdz 1,1 – ieteicamais
                              
                           
                                 Determinācijas [noteikšanas] koeficients, r2
                                 
                              
                              
                                 vismaz 0,90 – obligāts”;
                              
                           
               
                     6)
                  
                  
                     pielikuma 5. papildinājumu groza šādi:
                     
                                 a)
                              
                              
                                 pirms 1. attēla iekļauj šādu 2.1.5. punktu:
                                 
                                             “2.1.5.
                                          
                                          
                                             Motora tipa vai vienas motoru saimes visu motoru tipu atsauces darbs un atsauces CO2 masa ir noteikta motora tipa vai motoru saimes ES tipa apstiprinājuma sertifikāta papildinājuma 11.3.1. un 11.3.2. punktā, kā paredzēts Komisijas Īstenošanas regulas (ES) 2017/656 (*1) IV pielikumā.
                                          
                                       
                                    (*1)  Komisijas 2016. gada 19. decembra Īstenošanas regula (ES) 2017/656, ar ko nosaka administratīvās prasības attiecībā uz autoceļiem neparedzētas mobilās tehnikas iekšdedzes motoru emisiju robežvērtībām un tipa apstiprināšanu saskaņā ar Eiropas Parlamenta un Padomes Regulu (ES) 2016/1628 (OV L 102, 13.4.2017., 364. lpp.).”;"
                        
                              
                           
                                 b)
                              
                              
                                 papildinājuma 3. punktu aizstāj ar šādu:
                                 “3.   Gāzveida piesārņotāju emisiju aprēķinu noapaļošana
                                 
                                 Saskaņā ar standartu ASTM E 29-06b (Standarta prakse zīmīgo ciparu izmantošanai testa datos, lai noteiktu atbilstību specifikācijām) galīgos testa rezultātus noapaļo līdz tādam pašam decimālzīmju skaitam, kāds izmantots piemērojamās izplūdes emisiju robežvērtībās, kas noteiktas Regulas (ES) 2016/1628 18. panta 2. punktā, plus viens papildu zīmīgais cipars.”
                              
                           
               
      
         II PIELIKUMS
         Deleģētās regulas (ES) 2017/655 pielikumu labo šādi:
         
                     1)
                  
                  
                     pielikuma 5.1. punktu aizstāj ar šādu:
                     
                                 “5.1.
                              
                              
                                 
                                    ECU nodrošina datu plūsmas informāciju mērinstrumentiem vai pārvietojamas emisiju mērīšanas sistēmas (PEMS) datu reģistrācijas ierīcei saskaņā ar 7. papildinājumā noteiktajām prasībām.”;
                              
                           
               
                     2)
                  
                  
                     pielikuma 6.1.–6.4. punktu aizstāj ar šādiem:
                     
                                 “6.1.
                              
                              
                                 Uzraudzības ekspluatācijā testus veic, izmantojot PEMS saskaņā ar 1. papildinājumā noteikto.
                              
                           
                                 6.2.
                              
                              
                                 Ražotāji ievēro 2. papildinājumā noteikto testēšanas procedūru attiecībā uz autoceļiem neparedzētā mobilajā tehnikā uzstādītu motoru uzraudzību ekspluatācijā ar PEMS.
                              
                           
                                 6.3.
                              
                              
                                 Ražotāji izpilda 3. papildinājumā noteiktās procedūras to datu priekšapstrādei, kas iegūti, veicot autoceļiem neparedzētā mobilajā tehnikā uzstādītu motoru uzraudzību ekspluatācijā ar PEMS.
                              
                           
                                 6.4.
                              
                              
                                 Ražotāji izpilda 4. papildinājumā noteiktās procedūras, lai noteiktu derīgos notikumus autoceļiem neparedzētā mobilajā tehnikā uzstādītu motoru uzraudzības ekspluatācijā testa laikā ar PEMS.”;
                              
                           
               
                     3)
                  
                  
                     pielikuma 8. punktu aizstāj ar šādu:
                     “8.   Aprēķini
                     
                     Ražotāji izpilda 5. papildinājumā noteiktās procedūras gāzveida piesārņotāju emisiju aprēķiniem, veicot autoceļiem neparedzētā mobilajā tehnikā uzstādītu motoru uzraudzību ekspluatācijā ar PEMS.”;
                  
               
                     4)
                  
                  
                     pielikuma 10.1. punkta pirmo teikumu aizstāj ar šādu:
                     “Ražotāji sagatavo testa ziņojumu par autoceļiem neparedzētā mobilajā tehnikā uzstādītu motoru uzraudzību ekspluatācijā, katra motora testēšanai izmantojot PEMS.”;
                  
               
                     5)
                  
                  
                     pielikuma 5. papildinājumu labo šādi:
                     
                                 a)
                              
                              
                                 papildinājuma 2.2.1. punktu aizstāj ar šādu:
                                 “2.2.1.   Īpatnējo gāzveida piesārņotāju emisiju aprēķini
                                 Īpatnējās gāzveida piesārņotāju emisijas e
                                    gas (g/kWh) katram vidējošanas intervālam un katram gāzveida piesārņotājam aprēķina šādi:
                                 
                                    
                                 kur:
                                 
                                             —
                                          
                                          
                                             
                                                mi
                                                 ir gāzveida piesārņotāja masas emisija vidējošanas intervālā i, g/vidējošanas intervālā,
                                          
                                       
                                             —
                                          
                                          
                                             
                                                W(t
                                                2,
                                                
                                                   i
                                                ) – W(t
                                                1,
                                                
                                                   i
                                                ) ir motora darbs vidējošanas intervālā i, kWh.”;
                                          
                                       
                           
                                 b)
                              
                              
                                 papildinājuma 2.2.3. punktu aizstāj ar šādu:
                                 “2.2.3.   Atbilstības koeficientu aprēķini
                                 Atbilstības koeficientus katram atsevišķajam derīgajam vidējošanas intervālam un katram atsevišķajam gāzveida piesārņotājam aprēķina šādi:
                                 
                                    
                                 kur:
                                 
                                             —
                                          
                                          
                                             
                                                egas
                                                 ir gāzveida piesārņotāja īpatnējās emisijas, g/kWh,
                                          
                                       
                                             —
                                          
                                          
                                             
                                                L ir piemērojamā robežvērtība, g/kWh.”;
                                          
                                       
                           
                                 c)
                              
                              papildinājuma 2.3. punkta pirmā vienādojuma skaidrojumā ievilkumus par 
                                     un 
                                     aizstāj ar šādiem:
                                             “—
                                          
                                          
                                             
                                                 ir CO2 masa, kas mērīta no testa sākuma līdz laikam tj,i
                                             , g,
                                       
                                             —
                                          
                                          
                                             
                                                 ir CO2 masa, kas noteikta NRTC, g,”;
                                       
                           
                                 d)
                              
                              
                                 papildinājuma 2.3.1. punkta vienādojuma skaidrojumā ievilkumu par P
                                    max aizstāj ar šādu:
                                 
                                             “—
                                          
                                          
                                             
                                                P
                                                max ir maksimālā lieterīgā jauda, kā noteikts Regulas (ES) 2016/1628 3. panta 28. punktā, kW.”;
                                          
                                       
                           
                                 e)
                              
                              
                                 papildinājuma 2.3.2. punktu aizstāj ar šādu:
                                 “2.3.2.   Atbilstības koeficientu aprēķini
                                 Atbilstības koeficientus katram atsevišķajam vidējošanas intervālam un katram atsevišķajam piesārņotājam aprēķina šādi:
                                 
                                    
                                 kur:
                                 
                                              
                                          
                                          
                                             
                                                 (attiecība ekspluatācijas laikā) un
                                          
                                       
                                              
                                          
                                          
                                             
                                                 (sertifikācijas attiecība)
                                          
                                       kur:
                                 
                                             —
                                          
                                          
                                             
                                                mi
                                                 ir gāzveida piesārņotāja masas emisija vidējošanas intervālā i, g/vidējošanas intervālā,
                                          
                                       
                                             —
                                          
                                          
                                             
                                                 ir CO2 masa vidējošanas intervālā i, g,
                                          
                                       
                                             —
                                          
                                          
                                             
                                                 ir motora CO2 masa, kas noteikta NRTC, g,
                                          
                                       
                                             —
                                          
                                          
                                             
                                                mL
                                                 ir gāzveida piesārņotāja masas emisija, kas atbilst piemērojamajai NRTC robežvērtībai, g.”;
                                          
                                       
                           
               
                     6)
                  
                  
                     pielikuma 8. papildinājuma 2.8. punktu aizstāj ar šādu:
                     
                                 “2.8.
                              
                              
                                 Motora kopējais darba tilpums (cm3)”.